|  |  |  |
| --- | --- | --- |
| Forskningsudvalget | |  |
| Mødereferat | | 12. juni 2023 |
| Forum | Forskningsudvalg |  |
| Møde afholdt | 7. juni 2023 kl. 10:00-12:00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Amanda Brødsgaard (AmB), Andreas Bandak (AB), Trine Brox (TB), Emilie Dybdal (ED), Annika Hvithamar (AH), Catharina Raudvere (CR), Jakob Skovgaard-Petersen (JSP), Mikhail Suslov (MS), Yi Ma (YM) og Charlott Hoffmann Jensen (CHJ).

Fraværende med afbud

Fredrik Hagen, Ravinder Kaur og Thomas Brudholm.

Dagsorden

1. **Godkendelse af dagsorden**

Nyt fra ph.d.-koordinator udgår fra punkt 12. Dagsorden blev herefter godkendt.

1. **Opfølgning på og siden sidste møde**

* Årlig post doc dag på institutniveau: vi afventer rapportens anbefaling.
* FFU-rapport om hjemtag: Trods Dekanatets bekymring sidste år, hvor HUM ikke gjorde det så godt, viser dette års hjemtag fra DFF at der ikke er grund til bekymring. Der er enighed i FU om at tallene skal ses over en årrække.
* Tillæg til fakultetets målplan sendt i høring i marts. TB modtog ingen kommentarer fra udvalget.

1. **KU’s forskningsevaluering:**

TB indledte med at samle op på panelbesøget, som var gået rigtig godt. Der havde generelt været en god stemning til alle møder. Ledelsen gav stor ros til alle der havde deltaget.

Panelets anbefalinger er formuleret således, at det er forslag som de lægger op til os at følge, hvis vi mener det er relevant. De var generelt enige i de emner vi selv har valgt at tage op i selvevalueringsrapporten. Nyt forslag er en tættere kuratering ift specielle opslag, særligt ERC og Horizon midler. AH: Er det noget vi ønsker?

Det blev foreslået at vi med udgangspunkt i forskningsklyngerne kan se på muligheder for større ansøgninger.

AH nævnte at vi efter modtagelse af rapporten også har fået en henvendelse fra IKOS med ønske om at genoptage et tættere samarbejde. IKOS holder ledelsesseminar i Kbh i august og vil være på ToRS den ene dag for at tale om muligheder for samarbejde. AH bemærkede at det er i tråd med instituttets ønsker om strukturerede samarbejder med udenlandske universiteter.

CR bemærkede at det tidligere samarbejde med IKOS primært var på uddannelsessiden.

Panelet var tilfredse med vores tiltag for intern og ekstern kommunikation, men der kan godt arbejdes mere med synlighed af instituttets forskning.

TB redegjorde kort for den videre proces, der bl.a. inkluderer at AH skal skrive et forord til selvevalueringsrapporten med fokus på opfølgningsplan for panelets anbefalinger. Udvalget nævnte følgende punkter:

Forskningsklynger skal formulere tydeligere konkrete nye ideer og mål og ikke nødvendigvis primært have fokus på output. Instituttet skal værne om diversiteten og de interdisciplinære områdestudier, som kendetegner instituttets virke, også internt som basis for identitetsskabelse.

AH: panelet har anerkendt vores bottom-up proces ift. nye forskningsområder, men foreslår også at ledelsen er mere pro-aktiv ift. at facilitere nye forskningsklynger, dvs. også opererer med top-down forslag. TB tilføjede at panelet mener at vores forskningsklynger godt kan være mere vovede, gå nye veje.

*Der vil være tid på institutseminar i august til at tale ny strategi på baggrund af panelets anbefalinger*.

CR bemærkede at det er interessant at reflektere over hvordan vi ses på udefra. Spørger desuden til hvor forskellen ligger imellem forskningsgrupper, der indgår i klynger, og grupper der udarbejder ansøgninger til nye større projekter. Ikke alle klynger har ansøgninger som mål. Det er vigtigt med forventningsafstemning indenfor en klynge ift hvem der tager initiativ til udarbejdelse af nye projektansøgninger og hvem der inviteres med i projektet. Det er vigtigt at der tales åbent om dette for at undgå interne konflikter.

YM bemærkede at deres anbefalinger ift integration af post docs er lidt skuffende. TB og AH anerkender dette og efterspørger forslag til bedre integration. Deltagelse i forskningsklynger kan indgå, men kan ikke stå alene. Ved onboarding samtaler skal det gøres klart, hvilke muligheder man som yngre forsker har.

AH: vi har ikke haft held med at afholde postdoc dag på instituttet. Mange postdocs ser ikke sig selv som en gruppe, men som en del af større miljøer. *Ledelsen bakker op om YMs forslag om et uformelt indslag på næste institutseminar*.

1. **Datamanagement politik og implementering på instituttet**

TB redegjorde for arbejdet med data management planer på instituttet, som en del af implementeringen af KU’s data management politik. Fakultetet er tovholdere på processen. DMP indgår i MUS. Det er et arbejdsredskab, der først journaliseres når projektet afsluttes eller medarbejderen fratræder. DMP er udgangspunkt for en samtale, men det er forskerens ansvar at sikre at den er korrekt og dækker det nødvendige. TB anbefaler alle at orientere sig på relevante KUnet sider og deltage i fakultetets DMP-cafeer, hvor man kan få hjælp til udarbejdelse.

AB efterspørger mere lokal hjælp til de punkter, der er særligt relevante for ToRS forskere. Det foreslås, at vi udarbejder standardformuleringer og vi har mere vidensdeling på tværs af forskere med ensartede projekt set-ups.

AH foreslår, at der arrangeres en workshop lokalt. Tovholder?

TB foreslår en lokal superbruger, som også opsamler erfaringer med at udarbejde DMP på ToRS.

CR refererede til arbejdet i etisk komité, hvor data management er blevet et ekstra punkt. Etisk komité ser ikke alle projekter. Det er nødvendigt med større fokus på emnet, men rådet har svært ved at håndtere mange flere end de modtager nu.

TB og CHJ er ved at udarbejde en tjekliste ved arbejdet med nye projekter. Etisk godkendelse og data management indgår her. Listen vil være tilgængelig på KUnet, når den er færdig.

1. **Diskussion og godkendelse af risikovurderingsrapport 2023**

TB har udarbejdet et udkast til dette års risikovurderingsrapport. Nyt ift sidste rapport er proces for håndtering af DMP på instituttet. *Herunder foreslås at udvalget på sit møde hvert år i juni har et fast punkt om data management*.

Nyt er også et fokus på IT-sikkerhed i forbindelse med feltarbejde. Et område hvor ToRS forskere er udfordret i højere grad end andre. Udvalget var enige i at det skal være et særligt fokusområde. Rapporten blev godkendt.

1. **Valg af nyt medlem til Ad hoc-udvalg**

MS valgt til nyt medlem. Udvalget består nu af TB, JSP og MS.

1. **Adjungerede professorer. Diskussion og godkendelse af bruttoliste mm.**

På baggrund af sidste møde har TB udarbejdet et forslag til en bruttoliste over opgaver inddelt i typer. Det foreslås, at adjungerede professorer har 1-2 opgaver pr. år.

JSP ønskede en tilføjelse til listen: som adjungeret professor kan man indgå i ansøgninger, der sendes fra instituttet.

Der var enighed om at vi bør tænke strategisk ift tilknytning af potentielle samarbejdspartnere, relevante fagområder mm., når der foreslås nye adjungerede professorer.

CR pointerede, at vi ikke skal undervurdere det personlige bånd. Nye forslag er oftest en kollega vi kender. CR ønskede også at nye adjungerede professorer skal modtage et dokument med forventninger fra instituttet, når de tiltræder/ siger ja til indstilling. Desuden at der bør være en pulje til aktiviteter, der involverer adjungerede professorer for at sikre at de kan komme hertil.

Udvalget bemærkede desuden den manglende diversitet. Pt. er alle adjungerede på instituttet mænd. AH foreslog at nye forslag til adjungerede professorer rammer instituttets faglighed lidt bredere og at diversitet skal være et fokuspunkt. Desuden at vi bør synliggøre dem mere, da de er vores ambassadører ude i verden.

AH understregede at det ikke er muligt at blive forlænget ud over de 5 år. Udvalget var enige om at forslag skal tænkes som en investering i at opbygge et fremtidigt samarbejde.

De enkelte FU medlemmer opfordres til at tale om eventuelle nye adjungerede professorer med deres respektive miljøer, samt hvorfor man ønsker nye.

AB foreslog at centre kan have advisory boards på samme måde som eksterne projekter.

CR bemærkede at der også kan foreslås adjungerede lektorer, hvor en adjungering kan hjælpe forskerens karriere.

*Vejledningen efter revision samt bruttolisten lægges på KUnet, når det er endelig godkendt af FU*.

1. **Ansøgning om godkendelse af ny adjungeret professor**

JSP bemærkede at den foreslåede kandidat er meget motiveret for et tæt samarbejde pga. situationen på SDU. Ansøgningen blev godkendt.

1. **Planlægning af ekstra møde**

TB fremlagde forslag om at mødets omdrejningspunkt kan være FU’s rolle på instituttet og fremtidige arbejde. AH tilføjede at indførelse af forskerkollegier på alle institutter også bør diskuteres. I hyrdebrevet fremgår at forskerkollegiets rolle skal være at diskutere instituttets strategi samt høres i forbindelse med ansættelser. Medlemmer skal være fastansatte. AH ønsker en diskussion af hvorvidt FU kan udfylde denne rolle. Dekanatet ønsker at processen skal være ens på tværs af institutterne.

*FU godkendte nedsættelse af et planlægningsudvalg bestående af TB, AH og ThB.* Forslag at ThB holder et indledende oplæg om FU’s rolle, mens AH vil holde et indledende oplæg om forskerkollegierne. Forslag til dato: august før institutseminaret.

1. **Orienteringssager:**

**Æresdoktorindstilling**

Instituttet har indstillet kandidat foreslået af Jesper Nielsen

**Ansøgninger og gæsteforelæsninger**

To ansøgninger er modtaget og godkendt siden sidste møde

**Hyrdebrev om akademisk medbestemmelse**

Oprettelse af forskerkollegier på alle niveauer: Se under pkt 10.

1. **Ph.d. området inkl information fra ph.d. koordinator**

Tre nye ph.d.-studerende er tilbudt stillinger fra 1. september i forbindelse med dette års ph.d. opslag heraf er én støttet af Carlsbergfondet.

TB bemærkede at det er første gang FU er ansvarlig for bedømmelsesudvalg. AB nævnte at processen på instituttet fungerede godt, men samarbejdet med HR-centret gjorde ikke. TB opfordrede alle til at kommentere på manglende administrativ understøttelse fra HR i besvarelse af skema i forbindelse med administrationsreformen.

* 1. *Information fra ph.d koordinator (ThB)*
* Punktet udgik da ph.d. koordinator var fraværende.

1. **Meddelelser**
   1. *Meddelelser fra formand, inkl FFU, IL og administration*

* Rapport fra forskningsklynge TTT modtaget. Sendes ud med referatet.
* Fra FFU:
  + Opsamling af erfaringer med implementering af DMP. ToRS er eksemplarisk i den forbindelse.
  + Der kommer alligevel ikke et KU Citizen Science Lab.
  1. *Ansøgninger*
* Fire ansøgninger til DFF’s Sapere Aude opslag
* To ansøgninger til Augustinusfondens Kulturarvsopslag.
* En ansøgning til Horizon Europe.
* En ansøgning til Edubba Fonden.
  1. *Bevillinger*
* DFF: To FP2 og én FP1 bevilling.
* Bevilling til afholdelse af Translation workshop på Koreastudier.
* Diverse mindre rejse- og konferencebevillinger.
  1. *Information fra medlemmer*

Intet at bemærke.

1. **Evt.**

Katrine Stevnhøj tilbage i FU til næste semester. Udvalget takker AmB for hendes aktive deltagelse i dette semester.

CHJ har taget ad notam at møder fremover ikke lægges om formiddagen den første onsdag i måneden, da religion holder uddannelsesmøde.

Mødet slut kl. 12:00